~1 में 10 लीटर आरओ पानी, स्मार्ट कार्ड भी दिए
बाजार में 20 लीटर ठंडे पानी की बोतल के 25 रुपए, यहां 5 रुपए में मिलता है
भास्कर संवाददाता | डूंगरपुर/गामड़ी अहाड़ा
शहरसे सटे सुरपुर और पातापुर गांवों के लोगों को आरओ का शुद्ध पीने का पानी मिल रहा है। 1 रुपए में 10 लीटर पानी अभी लोगों को दिया जा रहा है और स्मार्ट कार्ड से 20 लीटर तक पानी ले सकते है। पायलट प्रोजेक्ट के तौर पर अभी केवल दो गांव ही लिए गए है, लेकिन अगले समय में गांवों की संख्या बढ़ाई भी जा सकती है।
शहर के आसपास के इलाकों में पीने के पानी में फ्लोराइड के कारण राजस्थान सिंटेक्स लिमिटेड ने यह पहल की है। कलेक्टर के सुझाव पर पायलट प्रोजेक्ट में शहर से सटे सुरपुर और पातापुर गांव को पानी दिया जा रहा है।
गर्मी के मौसम के दस्तक देने के पहले ही 35 लाख की लागत से दो अत्याधुनिक आटोमैटिक स्मार्ट कार्ड और कॉइन पैटर्न पर आधारित वाटर कंटेनर दोनों गांवों में लगा दिए है। इसका लाभ दोनों गांवों के करीब 5 हजार लोगों को मिलेगा। दोनों वाटर प्लांट पूरी तरह आरओ और फिल्टर सुविधायुक्त है। जिसका लाभ दोनों गांव के लोगो ने उठाना शुरू कर दिया है।
पीएचईडी भी 60 गांवों में लगाएगा शुद्ध पानी के प्लांट
शहरीक्षेत्र की तर्ज पर ही पीएचईडी विभाग चयनित फ्लोराइड ग्रस्त गांवों में लोगों को शुद्ध पानी देने के लिए इसी तरह के 60 कंटेनर प्लांट लगाएगा। इसके टेंडर करवा दिए गए है। इसका ठेका उदयपुर की वॉरमेक्स प्राइवेट लिमिटेड नाम की कंपनी को मिला है। अब जल्द ही गर्मी के मौसम में गांवोंं के लोगों को पीने के लिए शुद्ध आरओ पानी मिल सकेगा। कंपनी के मैनेजर रवि पालीवाल ने बताया कि वाटर कंटेनर का रख रखाव भी उनकी कंपनी ही करेगी।
^जिला प्रशासन और सिंटेक्स के समन्वित प्रयासों से दो गांवो में 35 लाख की लागत से दो ऑटोमेटिक आरओ वाटर प्यूरीफाई प्लांट लगाए है। लोगों की सुविधा और ट्रायल के लिए इसे शुरू कर दिया है। दोनों गांवों के हजारों लोगो को इसका फायदा मिल रहा है। -एचसी जोशी, जनरलमैनेजर, श्री राजस्थान सिंटेक्स लिमिटेड
कॉइन मशीन और एटीएम के तर्ज पर स्मार्ट कार्ड मशीन से जोड़ दिया गया है। ग्रामीण जैसे ही मशीन में एक रुपए का सिक्का डालते है। कंटेनर से जुड़ा नल एक बार में 10 लीटर आरओ पानी आता है। वहीं स्मार्ट कार्ड को कंटेनर के बाहर ही लगे मैग्नेट यूनिट से छुआने पर स्वत: ही ऑनलाइन पैसा मशीन ले लेता है और एक बार में 20 लीटर तक पानी देता है।
5 रुपए में 20 लीटर पानी के लिए बोतल के साथ लाइन में खड़े शहरवासी।
सुरपुर स्कूल के आगे सिंटेक्स की ओर से लगवाया गया ऑटोमैटिक वाटर कंटेनर।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva